પાકિસ્તાનમાં ગુરુવારે સાંજે યોજાયેલી પત્રકાર પરિષદમાં પાકિસ્તાનના વિદેશ મંત્રાલયના પ્રવક્તાને ઉપગ્રહ પ્રક્ષેપણ બાબતે પ્રશ્ન પૂછવામાં આવ્યો હતો. ``ભારત રિમોટ સેન્સિંગ સેટેલાઈટ કાર્ટોસેટ-2 સિરીઝ સહિત 31 નાના સેટેલાઈટ લોન્ચ કરશે, જેમાં સર્વેલન્સની ક્ષમતા હશે. ભારત સંરક્ષણ અને સર્વેલન્સમાં આ રીતનું રોકાણ કરી રહ્યું છે તે બાબતે તમારો શું મત છે? એમ પૂછવામાં આવતાં પ્રવક્તાએ કહ્યું કે, સેટેલાઈટ લોન્ચ કરવા પાછળ બિનલશ્કરી અને લશ્કરી બંને પ્રકારના હેતુ હોઈ શકે છે. જો આ સેટેલાઈટ છોડવા પાછળનો લક્ષ્ય લશ્કરી ક્ષમતામાં વધારો કરવાનો હોય તો તેનાથી આ વિસ્તારની વ્યૂહાત્મક સ્થિરતા પર નકારાત્મક અસર થઈ શકે છે.